Am 23. Dezember hend mir euis vom Strand chönne löse und sind am Morge am feuifi uf de Bus. Vier Stund spöter sind mir scho in San José acho. Det sind mir nur churz in es anders Busterminal und hend de Bus nach La Fortuna gno. Das isch die nöchsti  Stadt bim Vulkan Arenal. Das isch de aktivsti Vulkan vo de Welt, oder eifach eine vo de 10 aktivste, je nach dem welle Guide dass mer fröged ;-) Und da mir in Ecuador de Vulkanusbruch grad öpe um en Monat verpasst händ, händ mir da wölle go Lava aluege.